Derfor har UEFA til EM i fodbold 2008 introduceret en ny pokal, der afløser den hidtige Coupe Henri Delaunay. Pokalen blev fremvist den 27. januar 2006 og blev (ligesom sin forgænger) opkaldt efter Henri Delaunay. Den nye pokal er en næsten tro kopi af den gamle, blot noget større. Dog er den gamle pokals marmorsokkel udskiftet med en af sølv, så hele pokalen nu fremstår forsølvet, og en lille figur på den gamle pokal, der forestiller en jonglerende fodboldspiller, er ikke med på den nye. Den nye pokal er 60 cm høj og vejer 8 kg. Den blev designet af sølvsmedefirmaet Asprey i London.